stanford-oval/wikipedia huggingface dataset:
פרנק בראדשו
קריירה

בראדשו נולד בשפילד והחל את דרכו בקבוצות של בתי הספר שפילד סקולס ובית הספר של יום ראשון "אוקספורד סטריט", לפני שהצטרף לשפילד ונסדיי כשחקן חובב ב-1904. מאוחר יותר באותה שנה הוא חתם על חוזה המקצוען שלו. ב-1907 הוא היה בהרכב שניצח בגמר גביע ה-FA, לאחר פציעתו של הארי דייוויס. ביוני 1908 הוא הבקיע שלושער בניצחון 11 - 1 על נבחרת אוסטריה בווינה, והייתה זו הופעתו היחידה במדי הנבחרת. הוא החמיץ את המשחק מול נבחרת אירלנד בפברואר שלאחר מכן בעקבות פציעה, ולא זומן יותר לסגל. בכך הוא הפך לשחקן החמישי והאחרון עד כה שמבקיע שלושער בהופעתו היחידה במדי הנבחרת.
בקיץ 1910 עבר בראדשו לנורת'המפטון טאון תמורת סכום של 250 לירות שטרלינג, לאחר שהשתתף ב-87 משחקי ליגה והבקיע 37 שערים עבור ונסדיי. בנובמבר 1911 הוא חזר לפוטבול ליג והצטרף לאברטון, היכן שהבקיע 19 שערים ב-66 משחקי ליגה. באוגוסט 1914 הוא עבר לוולוויץ' ארסנל, וערך את הופעת הבכורה שלו במשחק הליגה השנייה מול גלוסופ נורת' אנד ב-1 בספטמבר 1914. הוא שיחק בארסנל במשך עונה אחת, אך לאחר מכן פרצה מלחמת העולם הראשונה. בזמן המלחמה הוא המשיך לשחק עבור ארסנל, והשתתף ב-125 משחקים לא רשמיים.
עם חידוש משחקי הליגה ב-1919 (כאשר המועדון זומן בחזרה לליגה הראשונה) עבר בראדשו מעמדת החלוץ השני לעמדת הבלם הקדמי. הוא המשיך לשחק בארסנל במשך ארבע עונות נוספות, ולבסוף פרש במאי 1923. בנוסף למשחקים בזמן המלחמה הוא השתתף ב-142 משחקי ליגה וגביע עבור ארסנל, והבקיע בהם 14 שערים. באותו חודש שבו פרש הוא החל לעבור כמאמן באברדייר אתלטיק, אך עזב את המועדון הוולשי באפריל 1924 לאחר שהוביל אותו למקום באמצע הטבלה של הליגה השלישית הדרומית.
לקריאה נוספת

ג'ף האריס וטוני הוג, Arsenal Who's Who,‏ Independent UK Sports,‏ 1995 (ISBN 1-899429-03-4)
הערות שוליים

↑  גרהאם בטס, England: Player by player (עמוד 44), Green Umbrella Publishing,‏ 2006 (ISBN 1-905009-63-1)
פלקוזואה

| פלקוזואה |
| --- | --- |

מיון מדעי
ממלכה:: בעלי חיים
מערכה:: פלקוזואה
שם מדעי
 Placozoa ‏Grell, 1971
תחום תפוצה


פלקוזואה (שם מדעי: Placozoa, משמעות השם: "חיות שטוחות") היא מערכה של חסרי חוליות בממלכת בעלי החיים. הפלקוזואה הם בעלי המבנה הפשוט ביותר מבין בעלי החיים הרב תאיים שאינם טפילים ולכן נחשבת לקבוצה בסיסית (במובן של קדומה, פרימיטיבית) של הרב תאיים. בקבוצה יש רק מין אחד, Trichoplax adhaerens, אם כי על פי מחקרים גנטיים ייתכן שלמעשה מדובר בכמה מינים דומים מורפולוגית אך שונים מבחינה גנטית.
הם התגלו לראשונה בשנת 1883 על ידי הזואולוג הגרמני, פרנץ אייהרד שולץ (1840–1921), ומאז שנת 1970 נחקרו באופן שיטתי יותר על ידי הזואולוג הגרמני, קרל גוטליב גרל (1912–1994).
לרוב מסווגות כל הפלקזואות כמין אחד, Trichoplax adhaerens, אך לאור הגיוון הגדול בין המינים סביר להניח שקיימים כמה פלקוזואה ממינים שונים.
הערות שוליים

↑  Voigt, O; Collins AG, Pearse VB, Pearse JS, Hadrys H, Ender A (2004). al.Current.Biology.2004.pdf "Placozoa — no longer a phylum of one". Current Biology 14 (22): R944–5. doi:10.1016/j.cub.2004.10.036. PMID 15556848
↑  F. E. Schulze "Trichoplax adhaerens n. g., n. s.", Zoologischer Anzeiger (Elsevier, Amsterdam and Jena) 6 (1883), p. 92
↑  Barnes, Robert D. (1982). Invertebrate Zoology. Philadelphia, PA: Holt-Saunders International. pp. 84–85. ISBN 0-03-056747-5
↑  K. G. Grell: "Trichoplax adhaerens, F. E. Schulze und die Entstehung der Metazoen", Naturwissenschaftliche Rundschau, 24 (1971), p. 160
פרסי (אי)

|  נתונים גאוגרפיים |
| --- | --- |
 מיקום:  המפרץ הפרסי 
 קואורדינטות:  27°59′35″N 50°10′21″E﻿ / ﻿27.993055555556°N 50.1725°E﻿ / 27.993055555556; 50.1725
 שטח:  0.25 קילומטר רבוע
 אורך:  0.852 קילומטר
 רוחב:  0.407 קילומטר
 נתונים מדיניים
 מדינה:  איראן איראן
 אוכלוסייה:  0
  (למפת איראן מוגדלת) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פקיסטן טורקמניסטן אוזבקיסטן אזרבייג'ן ארמניה טורקיה עיראק כווית ערב הסעודית  קטר איחוד האמירויות הערביות ע. הים הכספי  המפרץ הפרסי  מפרץ עומאןפרסי(למפת איראן רגילה) טהראן משהד כרג' אספהאן תבריז שיראז קום אהוואז רשת כרמאנשאה בנדר עבאס אפגניסטן פק. טורקמניסטן או. אזר. א. ט. עיראק כ. ערב הסעודית  ק. אי. ע. הים הכספי  המפרץ הפרסי  מפרץ עומאןפרסי
 
פרסי (בפרסית: فارسی) הוא אי שנמצא במפרץ הפרסי, פרובינציית בושהר, איראן. על האי נמצא מגדלור ובסיס של חיל הים של משמרות המהפכה האסלאמית.
היסטוריה

יחד עם האי ערבי, האי היה נתון במחלוקת במחלוקת בין איראן לערב הסעודית. בהסכם שנחתם בין המדינות, ב-1968, הוסכם כי האי יהיה בריבונותה של איראן.
בסוף שנות ה-80 של המאה ה-20, במהלך מלחמת איראן–עיראק, השתמשו משמרות המהפכה בסירות מהירות בכדי להוציא התקפות מהאי על כלי שיט של עיראק ובעלות בריתה, כולל כווית. ארצות הברית נכנסה למפרץ הפרסי בכדי להגן על משלוחי הנפט של כווית. איראן הטמינה מוקשים ימיים ליד האי, בנתיב השיירה הראשונה של ארצות הברית.
ב-12 בינואר 2016, כוחות משמרות המהפכה האיראניים שהוצבו באי תפסו שני כלי שיט קטנים ו-10 מלחים של הצי האמריקאי, לאחר שפלשו לריבונות של איראן. התקרית גרמה לשיחות בין משרד החוץ האיראני למשרד החוץ האמריקאי בנוגע לשחרורם. כל עשרת המלחים וכלי השיט שלהם שוחררו ללא פגע למחרת בבוקר.
הערות שוליים

↑  Jayewardene, Hiran Wasantha (1990). The Regime of Islands in International Law. Martinus Nijhoff Publishers. p. 423. ISBN 0792301307. ארכיון מ-2021-11-11. נבדק ב-2021-11-11.
↑  "Iranian boat attack tanker in Gulf". Washington Post. No. page A22. 26 ביולי 1988. {{cite news}}:  (עזרה)
↑  Schmidt, Michael S.; Cooper, Helene (15 בינואר 2016). "Defense Secretary Says U.S. Sailors Made Navigational Error Into Iranian Waters". The New York Times. ארכיון מ-2018-07-06. נבדק ב-2021-11-11. {{cite news}}:  (עזרה)
↑  "Iran-US Navy Dispute Live Updates: Iranian Military Holds 10 American Sailors On Iran's Farsi Island". International Business Times. 12 בינואר 2016. ארכיון מ-2018-07-06. נבדק ב-2021-11-11. {{cite web}}:  (עזרה)
↑  "US thanks Iran for swift release of 10 Navy sailors". British Broadcasting Corporation. 13 בינואר 2016. ארכיון מ-2019-01-30. נבדק ב-2021-11-11. {{cite web}}:  (עזרה)
פרנק בנקר גילברת

| --- | --- |

 לידה:  7 ביולי 1868 פיירפילד, ארצות הברית 
 פטירה:  14 ביוני 1924 (בגיל 55) מונטקלייר, ארצות הברית 
 שם לידה:  Frank Bunker Gilbreth penelope 
 מקום לימודים:  תיכון בוסטון אינגליש 
 מוסדות:  אוניברסיטת פרדו 
 פרסים והוקרה:  מדליית הנרי לאורנס גאנט (1944) 
 בן או בת זוג:  ליליאן מולר גילברת 
 צאצאים:  ארנסטין גילברת קארי, פרנק בנקר גילברת הבן, רוברט מולר גילברת 
 מספר צאצאים:  12 
 
פרנק בנקר גילברת
Original Films Of Frank B. Gilbreth (Part I)
פרנק בנקר גילברת האב (באנגלית: Frank Bunker Gilbreth, Sr.;‏ 7 ביולי 1868 – 14 ביוני 1924) היה מהחסידים הראשונים של הניהול המדעי וחלוץ בחקר התנועה. ידוע בעיקר כאב וכדמות המרכזית בספר "Cheaper by the Dozen".
חייו

גילברת, יליד פיירפילד מיין, לא המשיך ללימודים פורמליים לאחר שסיים בית ספר תיכון. הוא החל את דרכו כבנאי, הפך לקבלן בניין ומשם התפתח לניהול הנדסה. בסופו של דבר היה למרצה אורח באוניברסיטת פרדו, אשר פרסמה את מאמריו. הוא נישא לליליאן מולר גילברת ב-1904. לזוג נולדו 12 ילדים, מתוכם 11 הגיעו לגיל בגרות. גילברת נפטר במפתיע בעקבות התקף לב בגיל 55. ליליאן חיה 48 שנים אחריו.
גילברת גילה את ייעודו, כאשר בתור קבלן צעיר, חיפש דרכים שונות להפוך את הנחת הלבנים (העיסוק הראשון שלו) למהירה ולקלה יותר. דבר זה הביא לשיתוף פעולה עם אשתו לעתיד, ליליאן מולר גילברת, אשר למדה על הרגלי העבודה של פועלי ייצור ועובדים משרדיים, בתחומי התעשייה השונים, כדי למצוא דרכים להגדלת התפוקה והפיכת עבודתם לקלה יותר. בני הזוג הקימו חברה לייעוץ בתחום הניהול, "גילברת בע"מ", אשר התמקדה בנושאים אלו.
לדברי קלוד ג'ורג' 1968, פרנק צמצם את כל תנועות היד לצירופים שונים של 17 תנועות בסיסיות. בתוכן נכלל: תפיסה, העברת משא והמתנה. פרנק קרא ל-17 תנועות אלו therbligs, "גילברת" באנגלית מאוית בהיפוך. הוא השתמש במצלמת תנועה, אשר הייתה מכוילת כך שתתפוס כל תנועה קטנה של העובד.
ג'ורג' ציין שהגילברתים, היו מעל הכל, מדענים אשר רצו ללמד מנהלים שצריך להטיל ספק בכל האספקטים של מקום העבודה באופן תמידי, ולאמץ שיפורים כל הזמן. הם שמו דגש על "הדרך הטובה ביותר", והקדימו את זמנם מבחינת פיתוח המודעות של שיפור איכות תמידי (CQI) ואת ההבנה של המאה ה-20 כי תנועות חזרתיות יכולות להוביל עובדים לפציעות הנובעות מחזרתיות התנועות.
גילברת היה הראשון שהציע שהאחות הכירורגית תהיה "נושאת הכלים" של המנתח, על ידי כך שתגיש לו את הכלים הכירורגים כאשר תתבקש לכך. גילברת יעץ גם בנושא טכניקות סטנדרטיות, המשמשות צבאות מכל העולם, ללימוד טירונים כיצד לפרק ולהרכיב את כלי נשקם במהירות, אפילו עם כיסוי עיניים או בחושך מוחלט. חידושים אלו עזרו ככל הנראה להצלת חיים רבים.
אף על פי שעבודתם של הגילברתים מזוהה לעיתים קרובות עם זו של פרדריק וינסלאו טיילור, יש הבדל פילוסופי משמעותי בינם לבין טיילור. סימן ההיכר של הטיילוריזם היה הסטופר, טיילוריזם עסק בעיקר בהקטנת זמן התהליך. הגילברתים ביקשו להפוך את התהליך ליעיל יותר, על ידי הורדת מספר התנועות הכרוכות בו. הם ראו בגישתם כדואגת יותר לרווחת העובד, מאשר הטיילוריזם, אשר עובדים החשיבו כדואגת יותר לרווח. דבר זה הביא לקרע אישי בין טיילור והגילברתים, אשר לאחר מותו של טיילור הפך ליריבות ממשית בין הפלגים ממשיכי דרכם של טיילור ושל הגילברתים. לאחר מותו של פרנק, נקטה ליליאן בצעדים לאיחוי הקרע.
פרנק וליליאן השתמשו פעמים רבות במשפחתם הגדולה (ובפרנק עצמו) כעכברי מעבדה בניסויים שונים. "ניצול" המשפחה מתואר באופן אוהב בספר מ-1948 "Cheaper by the Dozen", אשר נכתב על ידי פרנק ג'וניור וארנסטין גילברת קריי, שניים מילדיהם. הספר שימש כהשראה לשני סרטים בשם זה, אחד מ-1950 בכיכובם של קליפתון ווב ומירנה לוי, והשני מ-2003 בכיכובם של סטיב מרטין ובוני האנט. בסרט השני לא קיים דמיון לספר מעבר לכך שגם בו יש משפחה עם 12 ילדים. בספר המשך מ-1950, בשם "Belles on Their Toes" פורסמו הרפתקאות משפחת גילברת לאחר מותו של פרנק. המשך שני בשם "Time Out For Happiness", אשר נכתב על ידי פרנק ג'וניור בלבד ופורסם ב-1971. הספר יצא מהדפסה ונחשב לנדיר.
פרנק גילברת מת במונטקלייר ניו ג'רזי ב-1924.
ראו גם

ליליאן מולר גילברת
פרדריק וינסלאו טיילור
לקריאה נוספת

George, C. S. Jr., 1968. The History of Management Thought. Prentice Hall.
Gilbreth, Frank Jr., and Ernestine Gilbreth Carey, 1948. Cheaper by the Dozen. ISBN 0-06-008460-X
Belles on Their Toes. 1950. ISBN 0-06-059823-9
Lillian Moller Gilbreth, 1998. As I Remember. Norcross, GA: Engineering & Management Press.
פומה GTB

| --- | --- |

Puma GTB
 מאפיינים כלליים
 יצרן:  Puma Veículos e Motores
 שנות ייצור:  1973–1984
 הרכבה:  ברזיל ברזיל
 סיווג:  מכונית שרירים
 פלטפורמה:  Front-engine, rear-wheel-drive layout
 אורך:  4,300 מ"מ
 רוחב:  1,740 מ"מ
 גובה:  1,260 מ"מ
 משקל:  1,215 ק"ג
 בסיס גלגלים:  2,380 מ"מ
 מפרט טכני
 מנוע:  6 צילינדרים, בטור 4,093 סמ"ק המפיק 168 כ"ס ב-4,800 סל"ד, יחס דחיסה 7.8:1, מאייד בעל גוף כפול (מנוע שברולט סוג "250")
 הילוכים:  תמסורת ידנית - 4 מהירויות
 מהירות מרבית:  193 קמ"ש
 קשר:  ג'נרל מוטורס  שברולט
פומה GTB (בספרדית: Puma GTB) היא מכונית ספורט המוגדרת כ-"מכונית שרירים" בעלת מרכב פיברגלס, מתוצרת יצרנית הרכב הברזילאי Puma Veículos e Motores אשר יוצרה בין השנים 1973–1984.
סך הכול יוצרו 1,589 יחידות.
מכלולים רבים לדגם ה"פומה GTB" נלקחו (ברישיון) מג'נרל מוטורס, המנוע שהורכב בדגם הוא מנוע שברולט (אנ').
סדרות "פומה GTB"

"Puma GTB S1" (יוצרו 701 יחידות)
"Puma GTB S2" (יוצרו 888 יחידות)
"Puma GTB S3" - אופיין על ידי מנוע 4,000 סמ"ק הצורך מתנול, מנוע שברולט (יוצר בשנת 1983)
"Puma GTB S4" - אופיין על ידי מנוע טורבו (יוצר בשנת 1984)
"פומה GTB"

שם הדגם: GTB (Gran Turismo Brazil)
הדגם בעל מרכב פיברגלס.
2 דלתות
4 מושבים (2+2)
חללי הפנים מפוארים
מושבי עור
חלונות כוח
מיזוג אוויר
צמיגים קדמיים: 205/70 R 14
צמיגים אחוריים: 215/70 R 14
מידות צמיגים: 14 אינץ'
מחיד היחידה: 17,000 דולר
תמונות

"פומה GTB" שנת 1974
"פומה GTB"
"פומה GTB" מסדרה S2
"פומה GTB" מסדרה S2
"פומה GTB" מסדרה S2, שנת 1980
"פומה GTB" מסדרה S2
"פומה GTB" מסדרה S2
לקריאה נוספת

פומה GTB - תמונות
הערות שוליים

↑  יצרנית הרכב "פומה" lexicarbrasil.com.br/puma
↑  "פומה GTB" supercars.net
↑  סדרות "פומה GTB" wj2d.100megsdns.com/pumagtb
↑  "פומה GTB" סדרה S2 carros.ig.com.br/colunas/garagem-do-bellote/2017-11-01/puma-gtb
↑  "פומה GTB" com.br/cultura-auto/puma-gtb-1978
פלטאוזאוריה

| פלטאוזאוריה |
| --- | --- |
 מודל פלטאוזאורוס
תקופה
טריאס עליון-קרטיקון עליון, 225–66 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
קבוצה:: פלטאוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
שם מדעי
 Plateosauria

פלטאוזאוריה (שם מדעי: Plateosauria) היא קבוצת דינוזאורים בעלי אגן דמוי לטאה, מהקבוצה דמויי זאורופודים שהתקיימו בין הטריאס העליון שלפני 225 מיליון שנה עד לסוף הקרטיקון שלפני 66 מיליון שנה. חברי הקבוצה החלו לגדול יותר מהפרוזאורופודים הבסיסיים, דבר שהתממש בקצה גודלו בבני אינפרא-סדרת הזאורופודים. קבוצה זו נקראה ב-1913 בידי החוקר גוסטב טורנייר (אנ') והיא קרויה על שם הפלטאוזאוריים.
בתוך הקבוצה כלולה משפחת הפלטאוזאוריים והקבוצה מסופודה, שהתפתחה החל מהטריאס העליון ושגשגה במשך היורה.
מיון

סוג ללא מקור Plateosauravus
סוג Ruehleia
סוג Xixiposaurus?
משפחה פלטאוזאוריים (Plateosauridae)
קבוצה מסופודה (Massopoda)
משפחה ריוחזאוריים (Riojasauridae)
משפחה מסוספונדיליים (Massospondylidae)
קבוצה אנצ'יזאוריה (Anchisauria)
משפחה אנצ'יזאוריים (Anchisauridae)
משפחה מאוסזאורוסיים (Mussauridae)
משפחה מלנורוזאוריים (Melanorosauridae)
אינפרא-סדרה זאורופודה (Sauropoda)
פלקדונטים

| פלקדונטים |
| --- | --- |
 פלקודוס וכימודוס (Cyamodus)
תקופה
טריאס 235–201 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: פלקדונטים
שם מדעי
 Placodontia

שלד של פלקודוס
פלקדונטים (שם מדעי: Placodontia) היא משפחת זוחלים ימיים מקבוצת הזאורופטריגיים שחיו במימי הטריאס העליון. מאובניהם התגלו באירופה, צפון אפריקה ואסיה עד להודו וסין. יצורים אלה היו קרוביהם הרחוקים של הפלסיוזאורים.
בני קבוצה זו התאפיינו בלוחיות שריון על גבם בצורה שהזכירה מעט צבים ימיים. הם היו בעלי לסתות שטוחות שעזרו להם לפצח קונכיות של חלזונות וצדפות. עם זאת מספר מינים דווקא ניזונו כמסנני פלנקטון או היו צמחוניים. היו להם גפיים גדולות ללא סנפירים והם יכלו לעלות לחוף. אורכם הממוצע הגיע למטר עד 2 מטר כשכמה סוגים הגיעו גם ל-3 מטרים.
כל המינים נכחדו לאחר תור הטריאס ואת מקומם החליפו הפיוזאורים הגדולים יותר.
מיון

סדרה פלקדונטים (Placodontia)
סוג Pararcus
על-משפחה Placodontoidea
משפחה Paraplacodontidae
סוג Paraplacodus
משפחה Placodontidae
סוג פלקודוס (Placodus)
על-משפחה Cyamodontoidea
משפחה Henodontidae
סוג הנודוס (Henodus)
סוג Parahenodus
משפחה Cyamodontidae
סוג Cyamodus
סוג Protenodontosaurus
משפחה Placochelyidae
סוג פלקוצ'ליס (Placochelys)
סוג פספודרמה (Psephoderma)
פלטאוזאוריים

| פלטאוזאוריים |
| --- | --- |

תקופה
טריאס עליון, 225–209 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
משפחה:: פלטאוזאוריים
שם מדעי
 Plateosauridae

פלטאוזאוריים (שם מדעי: Plateosauridae) היא משפחת דינוזאורים ארוכי צוואר מהקבוצה דמויי זאורופודים אשר ממנה התפתחו הזאורופודים העצומים. בני המשפחה חיו בתקופה טריאס עליון לפני 209-225 מיליון שנה.
הפלטאוזאוריים היו בינוניים ביחס לקבוצתם ויכלו לנוע על שתי רגליים. הם דמו למסוספונדיליים מתור היורה והיו ניזונים מצמחייה כמו שרכים ומחטניים ששגשגו בתקופתם.
מיון

כמה חוקרים משייכים למשפחה רק את הפלטאוזאורוס:
Ruehleia
Xixiposaurus
Yimenosaurus
פלטאוזאורוס (Plateosaurus)
אוניזאורוס (Unaysaurus) - כיום משויך למשפחת האוניזאוריים
אאוסקלוזאורוס (Euskelosaurus)
lateosauravus
Coloradisaurus
Jaklapallisaurus
Plateosauravus
פלטאיה

מפה של בויאוטיה, פלטאיה נראית בדרום על הגבול עם אטיקה
פלטאיה (ביוונית: Πλαταιές) הייתה עיר עתיקה ביוון. העיר שכנה בדרום בויאוטיה על הגבול בין אטיקה לבין תבאי.
היסטוריה

מעט מאוד ידוע על ההיסטוריה המוקדמת שלה. בשנת 519 לפנה"ס, החלו מנהיגי העיר לחשוש מפני כוחה העולה של העיר תבאי, ועל כן פנו אל מלך ספרטה קלאומנס הראשון, בבקשה לכרות ברית עמו. קלאומנס שלא שש להסתבך עם תבאי, הציע לפלטאים בתחכום פוליטי רב, לנסות לכרות ברית עם אתונה. הפלטאים קיבלו את ההצעה בהתלהבות והזיזו את אבני הגבול שלהם מהגבול האטי לגבול הבויאוטי, העיר היוותה מאז נקודת מחלוקת בין אתונה לתבאי.
הפלטאים היו נאמנים מאוד לאתונאים, לפני קרב מרתון כאשר כל בעלות בריתה של אתונה נטשו אותה, שלחה פלטאיה 1,000 לוחמים בפיקודו של ארימנסטוס. הפלטאים לחמו במהלך הקרב באגף השמאלי, האתונאים גמלו להם בכך שהרשו להם להשתתף בחגיגות הניצחון, שכללו משתאות קורבנות לאלים ומשחקים, שהיו לרוב מוגבלים לאתונאים בלבד. בשנת 479 לפנה"ס, נערך בעיר קרב ההכרעה בין המצביא הספרטני פאוסניאס לבין המצביא הפרסי מרדוניוס. הקרב הסתיים בניצחון יווני מכריע, וסילק למעשה באופן סופי את האיום הפרסי על יוון. כאות תודה קידשו נציגי הערים היווניות את פלטאיה, והתחייבו לא לפגוע בה.
ההבטחה לא קוימה, ובשנת 431 לפנה"ס, בתחילת המלחמה הפלופונסית, הטילה תבאי מצור על פלטאיה. אתונה ניסתה להגיש סיוע לעיר, אולם ללא הועיל. בקיץ של השנה הבאה, לאחר שאזל המזון, נכנע חיל המצב בעיר. האזרחים נמלטו לאתונה, והתבאים החריבו את העיר. בשנת 387 לפנה"ס, שוקמה העיר מחדש. אולם נכבשה שוב בידי תבאי בשנת 372 לפנה"ס. האזרחים נמלטו שוב לאתונה, ונותרו שם עד אחרי קרב כירונאה. לאחר הקרב, שוקמה העיר שוב, אולם הפסיקה למלא תפקיד חשוב בפוליטיקה היוונית, ונגררה לרוב אחר שכנותיה.
פלייבור פלייב

| --- | --- |

פלייבור פלייב בהופעה, 2013
 לידה:  16 במרץ 1959 (בן 65) לונג איילנד, ארצות הברית 
 שם לידה:  ויליאם ג'ונתן דרייטון ג'וניור
 שם במה:  Flavor Flav 
 מוקד פעילות:  לונג איילנד ניו יורק ארצות הברית
 תקופת הפעילות:  מ-1983
 מקום לימודים:  אוניברסיטת אדלפי, תיכון פריפורט 
 עיסוק:  ראפר
 סוגה:  היפ הופ
 שפה מועדפת:  אנגלית 
 כלי נגינה:  פסנתר, גיטרה, גיטרה באס, סקסופון קלרינט תופים, משולש
 שיתופי פעולה בולטים:  פאבליק אנמי
 בן או בת זוג:  בריג'יט נילסן (2004–2005) 
 פרופיל ב-IMDb
 
ויליאם ג'ונתן דרייטון ג'וניור (באנגלית: .William Jonathan Drayton Jr; נולד ב-16 במרץ 1959) הוא זמר ראפ ובדרן אמריקאי המכונה פלייבור פלייב (לעיתים "פלייב" או "פלייבור"), שהיה חבר בולט בלהקת הראפ האמריקנית בעלת האמירה החברתית פאבליק אנמי. פלייבור פלייב ידוע בשל השעון הגדול שהוא נושא על חזהו ובשל מנהגו לצעוק את שמו פעמים רבות ובקצב.
לאחר שיא פעילותה של להקת "פאבליק אנמי" שקע פלייבור פלייב באלמוניות יחסית למשך מספר שנים, אך בהמשך הפך לכוכב טלוויזיה. הופעתו בסדרת ריאליטי של ערוץ VH1 בשם "החיים הסוריאליסטים" (The Surreal Life), ששודרה בשנת 2004, הביאה לעניין מחודש בדמותו הצבעונית, וגררה אחריה מספר סדרות ריאליטי בהן הוא כיכב כ"אהבה מוזרה", ו"טעם האהבה", שתיעדו את מערכות היחסים האישיות שלו, ואת חיפושו אחר האהבה. סדרות אלו הביאו לסדרות בת כ"בחורות טובות", "אני אוהב את ניו יורק", ו"אני אוהב כסף". פריחת הקריירה הטלוויזיונית שלו הביאה להקלטת אלבום סולו ראשון על ידי פלייבור פלייב, בשנת 2006.
הקריירה המוזיקלית

פלייבור פלייב נולד כוויליאם ג'ונתן דרייטון, ואת הקריירה המוזיקלית שלו החל כסטודנט באוניברסיטת אדלפי השואף להיות פסנתרן קלאסי. בזמן לימודיו תיקלט לפרנסתו בכינוי "די. ג'יי. אם. סי. פלייבור פלייב". הוא הצטרף לחבורת ראפרים שהתקבצה סביב הראפר קרלטון ריידנהאור המכונה צ'אק די. הקבוצה, שהוציאה סינגל ראשון כבר ב-1984 משכה את תשומת לבו של המפיק ריק רובין שעבד אז בלייבל התקליטים המתפתח דף ג'אם.
ב־1987 הוציאה להקת פאבליק אנמי, כפי שנקראה הקבוצה, את אלבומם הראשון "Yo! Bum Rush the Show", שזכה להצלחה. היה זה אלבומה השני של הלהקה "It Takes A Nation of Millions To Hold Us Back" שהביא את הלהקה לשורה הראשונה של אמני הראפ, וזכה לאלבום פלטינה כפול. על אף שהטקסטים ששרה הלהקה היו קשים, ועסקו בנושאים רגישים פוליטית, שימש פלייב לרוב כאתנחתא הקומית. לעיתים ניתן לו להיות הזמר המוביל (על אף שבתפקיד זה שימש לרוב צ'אק די) וכן ניגן במגוון כלים, לרוב בתופים. ב-1989 הוציאה הלהקה את הסינגל הפוליטי "Fight the Power" וכבר הייתה אז במעמד של כוכבי על. צ'אק די היה קולה של הלהקה, ודאג ליחסי הציבור, ופלייב היה חלק מהופעתה הססגונית של הלהקה. פלייב פיתח לעצמו סגנון אקסטרווגנטי, שכלל בגדים בצבעים צעקניים, שעון ענקי הנתלה מצווארו (דבר שהחל כבדיחה על חשבון טכנאי שהיה לובש שעון עצר זעיר בשרשרת על צווארו), משקפיים ענקיות, פה מלא בשיני זהב, ולעיתים קסדה עם קרניים.
יחסי האנוש בלהקה היו מתוחים, ופלייב פיתח סכסוך עם פרופסור גריף שהתנגד לסגנונו הצעקני, ודרש כי הלהקה תדבק בקו פוליטי רציני ומאתגר. ב-1990 לאחר שהואשם בהערות אנטישמיות, עזב גריף את הלהקה.
פאבליק אנמי היו להקה חלוצית בעולם ההיפ הופ באמירה הפוליטית, החברתית והתרבותית שלהם. הם היו להקת ההיפ הופ הראשונה שביססה את תדמיתה על העמדה הפוליטית שלה, ובעקבותיה באו רבים אחרים.
הלהקה יצאה למסעות הופעות בעולם והגיעה לקהל אוהבי היפ הופ במקומות רבים באירופה ובאסיה. היא גם הביאה לשינוי בתפוצת המוזיקה באינטרנט כשהייתה אחת הלהקות הראשונות שהוציאו אלבום שלם רק בפורמט MP3.
הלהקה שילבה בין להקות מטאל והיפ הופ, והייתה בין היוצרות המוקדמות בז'אנר הראפ מטאל כששיתפה פעולה עם להקת הת'ראש מטאל אנתרקס בתחילת שנות ה-90 והביאה את ההיפ הופ, ואת הפוליטיקה השחורה המיליטנטית לקהל המטאליסטים שלא הכיר אותם עד אז.
הלהקה ממשיכה להקליט ולהופיע, אם כי הפופולריות שלהם דעכה לקראת אמצע שנות ה-90. בתקופה זו נעצר פלייבור פלייב מספר רב של פעמים באישומים הנוגעים לסמים. פלייב נכנס לטיפול גמילה לאחר שלקח מנת יתר ב-1997 וטען כי מאז אינו משתמש בסמים.
לאחר עליית הפופולריות האישית של פלייב, בעקבות הופעותיו הטלוויזיוניות, הקליט פלייב אלבום סולו בשם "פלייבור פלייב", בשנת 2006. האלבום כלל חומר שהקליט מזה שנים, כאשר הרצועה הישנה ביותר באלבום הוקלטה בשנת 1999. האלבום זכה להצלחה בינונית ולביקורות מעורבות.
קריירה טלוויזיונית

בתחילת שנות ה-2000 נראה היה כי פלייבור פלייב נשכח, וכי העניין בו ובמעשיו פסק. על אף שהמשיך לשיר ולהקליט במסגרת פאבליק אנמי והמשיך לעבוד על אלבום הסולו שלו, לא עורר עוד כל עניין בקהל הרחב. בשנת 2004 הצטרף לעונה השלישית של התוכנית "החיים הסוריאליסטים" בערוץ המוזיקה VH1. התוכנית היא תוכנית ריאליטי בפורמט מוכר מתוכניות כ"העולם האמיתי", בו מוכנסת קבוצה של אנשים לבית בודד, והתוכנית מתעדת הן את עמידתם במיני משימות הניתנות להם, והן את יחסיהם הבין אישיים. תוכנית זו התמקדה בסלבריטאים שחלף זמנם. הופעתו בתוכנית זו גררה אחריה הופעות טלוויזיוניות רבות בסדרות בת, וסדרות בת של סדרות בת, המתמקדות בדמותו של פלייבור פלייב וביחסיו עם הסובבים אותו, במיוחד עם נשים.
קריירה טלוויזיונית > החיים הסוריאליסטים

פלייבור פלייב הופיע בעונה השלישית של הסדרה. עד אז שודרה הסדרה ברשת The WB, והעונה השלישית הייתה העונה הראשונה ששודרה ברשת VH1. יחד עמו השתתפו הזמרת צ'ארו, שהייתה זכורה בשל הופעותיה בסדרה ספינת האהבה בשנות ה-70, דייב קולייר, הזכור בשל תפקידו בסדרה צער גידול בנות משנות ה-90, ג'ורדן נייט שהיה חבר בלהקת הבנים "New kids on the block" בשנות ה-80 וסלבריטאים נוספים מסוג זה. במהלך שידור התוכנית החל פלייבור פלייב לפתח מערכת יחסים עם בריג'יט נילסן משתתפת נוספת הידועה כמי שהייתה אשתו של סילבסטר סטאלון בשנות ה-80. פלייבור פלייב משך תשומת לב בהתנהגותו האקסטרווגנטית, ובאירועים כגון התעקשותו לנהוג ברכב על אף שאין לו רישיון, או בווידוי כי הוא שהכה את הכלבלב שחי בבית בו צולמה הסדרה. עונה זו של הסדרה זכתה להצלחה, וכך גם גבר העניין בפלייבור פלייב ובמערכת היחסים שלו עם בריג'יט נילסן, שהובילה לצילומי סדרת ריאליטי המתמקדת אך בחייהם של השניים.
קריירה טלוויזיונית > אהבה מוזרה

הצלחת מערכת היחסים של פלייבור פלייב ונילסן, הביאה את אנשי ערוץ VH1 להחלטה על שידור סדרת ריאליטי המתמקדת בחיי השניים. חייו האישיים של פלייבור פלייב היו עד אז סוערים למדי, והיו לו שישה ילדים מארבע נשים שונות. נילסן אף היא הייתה ידועה בשל מערכות היחסים הסוערות שקיימה. הסדרה הוקרנה ב-9 בינואר 2005 בערוץ VH1 ושודרה במשך כארבעה חודשים. הפרקים כללו במיוחד מריבות וצעקות בין פלייבור פלייב ונילסן, על בסיס קנאה הדדית, כמו גם סצנה מכוערת במיוחד בין פלייבור פלייב, שלושה מילדיו ואמם. שותפו של פלייבור פלייב לפאבליק אנמי, צ'אק די. כתב כי רשת VH1 אשמה ב"Flavsploitation" (משחק מילים באנגלית המשלב את "פלייב" ו"ניצול"), וכי הסצנה בה רב פלייב עם ילדיו ואמם אינה ראויה לשידור. עצומה שהוגשה לאנשי VH1 בניסיון למנוע את שידור התוכנית, לא הצליחה למנוע את השידור. בסופה של התוכנית, נפרדו פלייבור פלייב ונילסן, כאשר נילסן שבה לארוסה האיטלקי, מטיה דייסי.
קריירה טלוויזיונית > תחת גג אחד

בשנת 2008 השתתף פלייב בצוות הסדרה "תחת גג אחד", לצידו של הקומיקאי קלי פריין. פריין משחק סוכן נדל"ן מצליח ומרובע, שאחיו הגדול, כלווסטר, אותו משחק פלייבור פלייב, משתחרר מהכלא ועובר לגור עמו בביתו. עונה אחת של הסדרה, ובה 13 פרקים, שודרה בערוץ "My Network TV", שהוא הערוץ הקטן מבין ששת הערוצים המסחריים הכל-ארציים בארצות הברית, בין אפריל 2008 לינואר 2009.
הערות שוליים

↑  מירב קריסטל, טעם האהבה עם פלייבור פלייב מגיעה ליס, באתר ynet, 11 בדצמבר 2006
↑  מאיה לוין, נמוך אפילו לאוגוסט, באתר הארץ, 13 באוגוסט 2007
| --- | --- |
בקרת זהויות :  NLI: 987007362960305171  BNE: XX1748712  BnF: cb13987779p (data)  GND: 135504236  ISNI: 0000 0003 6840 2957  LCCN: no2002066651  MusicBrainz: 813c1586-f7d5-42d1-94bb-cd2abb42f507  VIAF: 29202376   WorldCat (עם VIAF): 29202376 
פלייב מופיע באיים הקנריים במסגרת פאבליק אנמי בשנת 2007
בריג'יט נילסן, בשנת 1985
פורדהאוז בן-ציסי

| --- | --- |

פורדהאוז בן-ציסי
 לידה:  23 באוקטובר 1896 חודורקוב, אוקראינה 
 פטירה:  1979 (בגיל 82 בערך) 
 
פורדהאוז בן-ציסי (נתן) (23 באוקטובר 1896–1979) היה מלחין ומנצח בתקופת היישוב ובימי ראשית המדינה.